Държавен вестник, бр. 16, 2009 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  16
(4) Списъкът по ал. 3 се формира и актуа-
лизира след провеждането на конкурси от до-
говарящите/управляващите органи. Условия-
та и редът за провеждане на конкурсите и до-
пълнителните изисквания към лицата се оп-
ределят със заповед на ръководителя на уп-
равляващия орган.
(5) Списъците по ал. 1 и 3 се актуализират
текущо при необходимост, но най-малко вед-
нъж на 3 месеца.
Чл. 18. (1) В случаите на провеждане на про-
цедура за подбор на проекти ръководителят на
договарящия орган назначава със заповед оце-
нителна комисия, която изготвя доклад за дей-
ността по оценката и резултатите от нея и пред-
лага на ръководителя на договарящия орган
списък с проекти за финансиране. При провеж-
дането на процедура с определен срок за канди-
датстване заповедта за оценителната комисия
се издава в срок до 10 работни дни след изтича-
не на крайния срок за подаване на проектните
предложения.
(2) В заповедта по ал. 1 се определят:
1. председател и секретар (секретари) без
право на глас;
2. необходимият брой членове с право на глас,
които са не по-малко от трима;
3. резервни членове, които са не по-малко от
трима.
(3) Председателят на комисията е щатен
служител от администрацията на структурата,
в която се намира договарящият орган.
(4) Членовете и резервните членове на коми-
сията могат да бъдат щатни служители от дого-
варящия орган, от администрацията на ведомс-
твото, в което се намира договарящият орган,
както и външни за тази администрация лица.
(5) Договарящият орган е длъжен да вклю-
чи като членове и резервни членове на всяка
оценителна комисия най-малко 1/3 външни
експерти и/или външни оценители. Външните
оценители са лица от списъка по чл. 17, ал. 3
извън случаите на процедурите по Закона за
обществените поръчки.
(6) Броят на членовете на оценителната ко-
мисия се определя въз основа на броя получени
проектни предложения, общата стойност на
процедурата и сложността на подадените про-
ектни предложения. Същото се отнася и до
избора на резервните членове.
(7) Председателят на комисията ръководи
организационно и методически работата на
оценителната комисия, координира процеса на
оценка в съответствие с процедурите, предви-
дени в постановлението, и осигурява безприст-
растност и прозрачност на процеса.
(8) Секретарят подпомага председателя в
дейността му, изпълнява всички администра-
тивни дейности, свързани с оценителния про-
цес, и осигурява техническата обезпеченост на
дейността на комисията.
Чл. 19. (1) В процедурата по оценяване на
проектните предложения могат да участват и:
1. помощник-оценители;
2. наблюдатели.
(2) Лицата по ал. 1 не са членове на оцени-
телната комисия. Те се определят със заповед
на ръководителя на договарящия орган, в коя-
то се регламентират подробно възложените им
дейности в процедурата по оценяване.
(3) Дейността на помощник-оценителите се
ограничава до етапите за оценка на проектните
предложения, определени в заповедта по ал. 2.
(4) Наблюдателите следят процедурата да
бъде проведена при спазване разпоредбите на
постановлението. Те присъстват на заседани-
ята на комисията, като не могат да участват в
обсъжданията и да влияят по какъвто и да е
начин при оценяването на проектните пред-
ложения. При констатиране на нарушения на
процедурата наблюдателят е длъжен писме-
но да информира ръководителя на договаря-
щия орган. След приключването на оценител-
ния процес наблюдателят изготвя доклад за
своята дейност до ръководителя на договаря-
щия орган.
(5) В случаите, когато договарящ орган е
междинно звено, в процедурата по оценяване
може да се включи наблюдател от управлява-
щия орган.
(6) При провеждане на процедури за подбор
на проекти за предоставяне на безвъзмездна
финансова помощ от Структурните фондове и
Кохезионния фонд на Европейския съюз дого-
варящият орган кани писмено Централното
координационно звено и дирекция “Координа-
ция и контрол върху дейностите по управлени-
ето на средствата от Европейския съюз” в ад-
министрацията на Министерския съвет да из-
лъчат свои представители със статут на наблю-
датели, които отговарят писмено в срок до 5
работни дни. Представители на Централното
координационно звено и на дирекция “Коорди-
нация и контрол върху дейностите по управле-
нието на средствата от Европейския съюз” в
администрацията на Министерския съвет не
могат да участват като наблюдатели, когато тези
звена са подали проектни предложения по кон-
кретната процедура за предоставяне на безвъз-
мездна финансова помощ.
(7) В случаите на провеждане на процедура
за подбор на проекти, свързани с оценка на
проектни предложения по смисъла на чл. 39
от Регламент № 1083/2006 г. на Съвета, Цент-
ралното координационно звено и дирекция
“Координация и контрол върху дейностите по
управлението на средствата от Европейския
съюз” в администрацията на Министерския
съвет задължително определят свой предста-
вител, който да участва като наблюдател в
процедурата по оценката на проектните пред-
ложения.
Чл. 20. (1) Подаването на проектните пред-
ложения и дейността по оценката могат да се
извършват и в териториалните звена на догова-
рящия орган.